ย่อยข่าวกองทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

บล.ฟิลลิปเชียร์ซื้อกองทุนทองน้ำมัน 
บริษัทหลักทรัพย์ ฟิลลิป (ประเทศไทย) แนะนำการจัดพอร์ตลงทุนในเดือนก.พ. สำหรับนักลงทุนที่รับความเสี่ยงได้ในระดับปานกลาง โดยยังให้น้ำหนักการลงทุนในสินทรัพย์เสี่ยงเพียง 30% โดยอีก 70% เป็นการลงทุนในสินทรัพย์ที่มีความเสี่ยงต่ำ แบ่งเป็นกองทุนตลาดเงินหรือเงินสด 20% และกองทุนตราสารหนี้ 50% 
อย่างไรก็ตาม บล.ฟิลลิปแนะนำให้รอจังหวะการเข้าลงทุนเพิ่ม เนื่องจากภาวะตลาดสินทรัพย์เสี่ยงเริ่มผันผวนจากการออกมาตรการควบคุมความร้อนแรงของเศรษฐกิจในกลุ่มประเทศเศรษฐกิจเกิดใหม่ (อีเมอร์จิง มาร์เก็ต) โดยเฉพาะจีนและความเปราะบางของการฟื้นตัวของเศรษฐกิจในยุโรปและสหรัฐอเมริกา
ทั้งนี้ การลงทุนในสินทรัพย์เสี่ยงสำหรับนักลงทุนที่ยอมรับความเสี่ยงได้มากขึ้น บล.ฟิลลิป แนะนำให้ลงทุนในกองทุนน้ำมัน กองทุนทองคำ และกองทุนที่ลงทุนในอีเมอร์จิง มาร์เก็ต 
“กองทุนทองคำที่แนะนำ คือ แอสเซท พลัส โกลด์ (ASPGOLD) ของบริษัทหลักทรัพย์จัดการกองทุน (บลจ.) แอสเซท พลัส ซึ่งมีค่าใช้จ่ายกองทุนต่อปีต่ำ มีการลงทุนใน SPDR Gold Trust ถึง 98.96% ของสินทรัพย์สุทธิ (เอ็นเอวี) และมีนโยบายการป้องกันความเสี่ยงอัตราแลกเปลี่ยน ซึ่งเราเชื่อว่าเหมาะกับสถานการณ์ขณะนี้ ซึ่งราคาทองคำและค่าเงินเหรียญสหรัฐมีทิศทางการปรับตัวผกผันกัน และค่าเงินบาทมีแนวโน้มแข็งค่าเทียบกับค่าเงินเหรียญสหรัฐ” 
ขณะที่กองทุนเค โกลด์ (KGOLD) ของบลจ.กสิกรไทย ที่มีขนาดกองทุนที่ใหญ่และมีนโยบายการจ่ายเงินปันผล ทำให้เป็นกองทุนที่เหมาะสำหรับนักลงทุนรายใหญ่และนักลงทุนสถาบัน